हड्डियों जैसे कठोर ऊतक छवि पर सफेद क्षेत्रों के रूप में दिखाई देते है, और नरम ऊतक भूरे और धब्बेदार दिखाई देते हैं। एम्नोयोटिक तरल पदार्थ जैसे तरल पदार्थ, कोई भी प्रतिध्वनि परावर्तित नहीं करते हैं, इसलिए काले रंग में दिखाई देते हैं। सफेद, ग्रे और काले रंग की इन विभिन्न आभाओं से डॉक्टरों को चित्रों की व्याख्या करने में मदद मिलती है। छवियाँ बच्चे की स्थिति और हलचलों के साथ उसके आस-पास को भी अच्छी तरह से दिखाती हैं। तकनीकी उन्नति ने 3 डी और 4 डी रंगीन स्कैन के विकास में भी सहायता की है। ये आपके बच्चे की अधिक स्पष्ट छवियां देते हैं।